ai4bharat/Pralekha huggingface dataset:
স্বরাষ্ট্র মন্ত্রক
ফরেন্সিক সায়েন্স ল্যাবরেটরিস অপ্রতুল সংখ্যা
নতুন দিল্লি, ১৬ই সেপ্টেম্বর, ২০২০
দায়রা অথবা ফৌজদারী মামলার নিষ্পত্তির জন্য বেশ কিছু বিষয় বিবেচনা করা হয়। এই সব মামলার প্রমাণ, সংশ্লিষ্ট পক্ষের সহযোগিতা এবং বিভিন্ন বিষয়ের জটিলতাও এক্ষেত্রে বিবেচ্য। ভারতের সংবিধানের সপ্তম তপশীল অনুসারে ‘পুলিশ’ এবং ‘জন আদেশ’ রাজ্যের এক্তিয়ারভুক্ত। রাজ্য বিচার সম্বন্ধীয় বিজ্ঞান  পরীক্ষাগারগুলিকে শক্তিশালী করাও রাজ্যেরই দায়িত্ব। তবে, কেন্দ্রীয় স্বরাষ্ট্র মন্ত্রক, এই পরীক্ষাগারগুলিকে শক্তিশালী করার জন্য বেশকিছু উদ্যোগ নিয়েছে।
১) নির্ভয়া তহবিলের আওতায় ১৫১ কোটি ৯৮ লক্ষ টাকা ব্যয়ে ১৬টি রাজ্য ও কেন্দ্রশাসিত অঞ্চলে ডিএনএ বিশ্লেষণ, সাইবার ফরেন্সিক সহ বিভিন্ন ব্য়বস্থাপনার উন্নতি ঘটানো হয়েছে।
২) ২০১৯ – ২০ অর্থ বর্ষে পুলিশ বাহিনীর আধুনিকীকরণ কর্মসূচীর মাধ্যমে ফরেন্সিক সায়েন্স ল্যাবরেটরিসগুলির উন্নতিতে ১৯৫ কোটি ৯৭ লক্ষ টাকা বরাদ্দ করা হয়েছে।
৩) ফরেন্সিক পরীক্ষা – নিরীক্ষার মানোন্নয়নের জন্য কেন্দ্রীয় স্বরাষ্ট্র মন্ত্রকের ফরেন্সিক সায়েন্স সার্ভিসেস এর নির্দেশনালয় বেশকিছু নীতি – নির্দেশিকা জারি করেছে –
ফরেন্সিক সায়েন্সের ৯টি বিষয় মেনে এনএবিএল-এর  মান অনুসারে পরীক্ষাগারগুলির গুণমান বজায় রাখা হবে।
জীববিদ্যা ও ডিএনএ শাখার কাজকর্মের জন্য নির্দিষ্ট মান ও কাজের ধারা মেনে চলতে হবে।
যৌন হেনস্থার মামলাগুলিতে তদন্তকারী আধিকারিক ও মেডিক্য়াল অফিসারদের ফরেন্সিক তথ্য – প্রমাণ যথাযথ নিয়মে সংগ্রহ, সংরক্ষণ এবং পরিবহণ করতে হবে। এই পদ্ধতি যেন সঠিকভাবে মেনে চলা হয়, তার জন্য রাজ্য ও কেন্দ্রশাসিত অঞ্চলগুলিকে তথ্যপ্রমাণ সংগ্রহের ১৫,০০০ এর বেশি কিট সরবরাহ করা হয়েছে।
ফরেন্সিক সায়েন্স ল্যাবরেটরিসগুলির যন্ত্রপাতির মানোন্নয়নের জন্য এবং নতুন ল্যাবরেটরি তৈরির জন্য একটি তালিকা প্রস্তুত করা হয়েছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন, স্বরাষ্ট্র প্রতিমন্ত্রী শ্রী জি. কিষাণ রেড্ডি।
(CG/CB/SFS
নারীওশিশুবিকাশমন্ত্রক
কেন্দ্রীয় নারী ও শিশু বিকাশ মন্ত্রী শ্রীমতী স্মৃতি জুবিন ইরানী আগামীকাল মুম্বাইয়ে পশ্চিমাঞ্চলের ৬টি রাজ্য ও কেন্দ্রশাসিত অঞ্চলের প্রতিনিধিদের নিয়ে আয়োজিত আঞ্চলিক সম্মেলনের পৌরোহিত্য করবেন
নতুন দিল্লী, ১১ এপ্রিল, ২০২২
কেন্দ্রীয় নারী ও শিশু বিকাশ মন্ত্রী শ্রীমতী স্মৃতি জুবিন ইরানী আগামীকাল আর্থাৎ ১২ই এপ্রিল মুম্বাইতে পশ্চিমাঞ্চলের রাজ্য ও কেন্দ্রশাসিত অঞ্চলের প্রতিনিধিদের নিয়ে আয়োজিত আঞ্চলিক সম্মেলনে পৌরোহিত্য করবেন। মহারাষ্ট্র, রাজস্থান, গোয়া, গুজরাট, মধ্যপ্রদেশ, দাদরা-নগর হাভেলি ও দমন-দিউ –এর প্রতিনিধিরা এই বৈঠকে অংশগ্রহণ করবেন। সম্প্রতি শুরু হওয়া পোষণ ২.০ বাৎসল্য ও শক্তি প্রকল্পগুলির সুফল যাতে সর্বাধিক মানুষের কাছে পৌঁছায় তা নিশ্চিত করতে কেন্দ্রীয় নারী ও শিশু বিকাশ মন্ত্রক, বিভিন্ন রাজ্য সরকার ও প্রকল্পগুলির সঙ্গে যুক্ত সংশ্লিষ্ট সকলের সঙ্গে আলোচনা চালাচ্ছে। মুম্বাইতে অনুষ্ঠিত বৈঠকের আগে চণ্ডীগড়ে দোসরা এপ্রিল, বেঙ্গালুরুতে চৌঠা এপ্রিল এবং গুয়াহাটিতে ১০ই এপ্রিল বৈঠক অনুষ্ঠিত হয়।
দেশের মোট জনসংখ্যার ৬৭.৭ শতাংশ মহিলা ও শিশু। তাদের জন্য নিরাপদ ও সুরক্ষিত পরিবেশ তৈরি করা, সার্বিক উন্নয়নের জন্য অত্যন্ত গুরুত্বপূর্ণ। দেশের অর্থনীতিতে যে সংস্কারমূলক পরিবর্তন হচ্ছে, তার সুফল যাতে সকলের কাছে পৌঁছায় তা নিশ্চিত করতে হবে। এই লক্ষ্যপূরণে প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে মিশন পোষণ ২.০, মিশন শক্তি এবং মিশন বাৎসল্য প্রকল্প শুরুর অনুমোদন দেওয়া হয়। ২০২১-২২ থেকে ২০২৫-২৬ –এর মধ্যে পঞ্চদশ অর্থ কমিশনের সময়কালে এই তিনটি প্রকল্প বাস্তবায়িত হবে। কেন্দ্রের সাহায্যপুষ্ট প্রকল্পগুলিতে রাজ্য সরকার ও কেন্দ্রশাসিত অঞ্চলের প্রশাসন কি অনুপাতে ব্যয় করবে সে বিষয়ে সিদ্ধান্ত নেওয়া হয়েছে। আঞ্চলিক সম্মেলনে নারী ও শিশুদের উন্নয়নের জন্য গৃহীত কর্মসূচিগুলির বাস্তবায়নে যেসব সমস্যা দেখা দিচ্ছে সেগুলি কিভাবে দূর করা যায় তা নিয়ে আলোচনা করা হবে। প্রকল্পগুলির মাধ্যমে লিঙ্গ বৈষম্য দূর হবে এবং শিশুদের কল্যাণে বিভিন্ন প্রকল্প বাস্তবায়ন হবে, যার সুফল দেশের মহিলা ও শিশুরা যাতে পায়, সেটি নিশ্চিত হবে।
CG/CB/ SKD/
(Visitor Counter : 161
প্রধানমন্ত্রীরদপ্তর
রিয়াধে সৌদি-আরবের যুবরাজের সঙ্গে প্রধানমন্ত্রীর সাক্ষাৎ
নয়াদিল্লি, ২৯ অক্টোবর, ২০১৯
প্রধানমন্ত্রী শ্রী নরেন্দ্র মোদী মঙ্গলবার সৌদি-আরবের রিয়াধে সেদেশের যুবরাজ আব্দুলআজিজ বিন সলমন আল সাউদের সঙ্গে সাক্ষাৎ করেন। ভারত ও সৌদি আরবের মধ্যে মৈত্রীপূর্ণ সম্পর্কে আরও প্রাণশক্তি সঞ্চারের লক্ষ্যে দুই নেতার মধ্যে শক্তি ক্ষেত্র সম্পর্কিত একাধিক বিষয়ে আলোচনা হয়েছে। প্রধানমন্ত্রী বলেন, দুই দেশের সম্পর্কে শক্তিক্ষেত্র এক গুরুত্বপূর্ণ স্তম্ভ।
CG/BD/NS
(Visitor Counter : 43
প্রধানমন্ত্রীরদপ্তর
ভারতের বৈচিত্র্য বিশিষ্টতায় সমুজ্জ্বল, ভারতবাসী হিসাবে আমাদের সেজন্য গর্বিত হওয়া উচিৎ
সৌরাষ্ট্র তামিল সঙ্গমম – এর সমাপ্তি অনুষ্ঠানে বক্তব্য প্রধানমন্ত্রীর
নয়াদিল্লি, ২৬ এপ্রিল, ২০২৩
স্বাধীনতার অমৃতকালে সৌরাষ্ট্র তামিল সঙ্গমম – এর মতো গুরুত্বপূর্ণ সাংস্কৃতিক উদযাপন আমরা প্রত্যক্ষ করছি। এই উৎসব শুধুমাত্র তামিলনাডু বা শুধু সৌরাষ্ট্রের নয়। এ হ’ল দেবী মীনাক্ষী এবং দেবী পার্বতীর শক্তির এক মিলিত উপাসনা। আবার, ভগবান সোমনাথ এবং ভগবান রামনাথের উপাসনার মধ্য দিয়ে এ হ’ল শিব শক্তির এক বিশেষ আরাধনা। এই সঙ্গম তথা মিলনোৎসব অনুষ্ঠিত হচ্ছে সুন্দরেশ্বর ও নাগেশ্বরের এই পুণ্য ভূমিতে। শ্রীকৃষ্ণ ও শ্রীরঙ্গনাথ, নর্মদা ও ভাগাই, ডান্ডিয়া ও কোলাথামের এ হ’ল এক বিশেষ মিলন অনুষ্ঠান। পুরীর ঐতিহ্য অনুসরণে দ্বারকা ও পুরীর মধ্যে পবিত্র ঐতিহ্যের এ হ’ল এক বিশেষ উদযাপন। তামিল সৌরাষ্ট্র সঙ্গমম হ’ল সর্দার প্যাটেল ও সুব্রহ্মনিয়াম ভারতীর দেশাত্মবোধে উজ্জীবিত এক সংকল্প বিশেষ। জাতি গঠনের কাজে এই ঐতিহ্যকেই ভবিষ্যতের লক্ষ্যে আমাদের অনুসরণ করে যেতে হবে।
আজ সৌরাষ্ট্র তামিল সঙ্গমম – এর সমাপ্তি পর্বের অনুষ্ঠানে ভাষণদানকালে এই অভিমত ব্যক্ত করেন প্রধানমন্ত্রী শ্রী নরেন্দ্র মোদী। এক ভিডিও কনফারেন্সের মঞ্চে তিনি তাঁর বক্তব্য তুলে ধরেন সমবেত শ্রোতা-দর্শকদের উদ্দেশে।
প্রধানমন্ত্রী বলেন, ভারত বৈচিত্র্যকে বরাবরই এক বিশেষ দৃষ্টিতে দেখে এসেছে। এদেশে রয়েছে বহু ভাষা ও শিল্পকলার এক অশেষ বৈচিত্র্য। ভারতের বিশ্বাস ও আধ্যাত্মিকতা বোধের মধ্যে মিশে রয়েছে বৈচিত্র্যের এই মূল সুরটি।
প্রধানমন্ত্রীর মতে, এই বৈচিত্র্য আমাদের কখনই পরস্পরের থেকে বিচ্ছিন্ন হতে দেয়নি, বরং এর মধ্য দিয়েই অটুট হয়ে উঠেছে আমাদের পারস্পরিক সম্পর্কের নিবিড় বন্ধন। নানা স্রোতোধারায় বহমান অনেকগুলি নদীর মিলন ক্ষেত্রের মতোই বহু বৈচিত্র্যের সমাগম ঘটে ভারতের সুপ্রাচীন উৎসব ও উদযাপনের মধ্যে।
শ্রী মোদী বলেন, দেশের ঐতিহ্য সম্পর্কে যতই আমরা অবহিত ও অবগত হই, ততই আমরা নিজেদের গর্বিত বোধ করি। কাশী তামিল সঙ্গমম এবং সৌরাষ্ট্র তামিল সঙ্গমম আমাদের মধ্যে ঐতিহ্যের সেই গর্ববোধকেই সঞ্চারিত করে। পৌরাণিক কাল থেকেই গুজরাট ও তামিলনাডু – এই দুটি রাজ্যের মধ্যে আত্মিক সম্পর্ক গড়ে উঠেছে। সৌরাষ্ট্র ও তামিলনাডুর মধ্যে বহু শতাব্দী প্রাচীন সাংস্কৃতিক বন্ধনটি আজও নদীর স্রোতোধারার মতোই হারিয়ে যায়নি।
প্রধানমন্ত্রী বলেন, ভারতের রয়েছে এক অবিনশ্বর ঐতিহ্য। এর মধ্য দিয়ে অন্তর্ভূক্তিমূলক কর্মপ্রচেষ্টায় আমরা উদ্বুদ্ধ হতে পারি। এই লক্ষ্যে সৌরাষ্ট্র তামিল সঙ্গমম যে দেশবাসীর মধ্যে এক গভীর আত্মবিশ্বাস গড়ে তুলবে – এ বিষয়ে তাঁর দৃঢ় বিশ্বাসের কথা তুলে ধরেন প্রধানমন্ত্রী।
PG/SKD/SB
(
সংসদবিষয়কমন্ত্রক
প্রধানমন্ত্রী শ্রী নরেন্দ্র মোদী সর্বদলীয় বৈঠকে “এক দেশ এক নির্বাচন” প্রক্রিয়া পরযালোচনার জন্য কমিটি গঠন করবেন
নয়াদিল্লী, ১৯শে মে,২০১৯
প্রধানমন্ত্রী শ্রী নরেন্দ্র মোদী আজ একটি সর্বদলীয় বৈঠকের পৌরহিত্য করেন। লোকসভায় যে সব দলের নির্বাচিত সাংসদরা রয়েছেন, সেই দলগুলির প্রতিনিধিরা এই বৈঠকে উপস্থিত ছিলেন। আজকের বৈঠকে ২১টি দলের সভাপতিরা ছিলেন।
আজকের বৈঠকে যে বিষয়গুলি নিয়ে আলোচনা হয়েছেঃ
ʘ সংসদের কর্মকুশলতা বাড়ানোর পদ্ধতি
ʘ এক দেশ এক নির্বাচন
ʘ স্বাধীনতার ৭৫ বছর পূর্তিতে নতুন ভারত গঠন
ʘ মহাত্মা গান্ধীর সার্ধ জন্ম শতবার্ষিকী উপলক্ষে কর্মসূচী
ʘ উচ্চাকাঙ্ক্ষী জেলার উন্নয়ন
প্রতিরক্ষামন্ত্রী রাজনাথ সিং এই বৈঠক পরিচালনা করেন। এই বৈঠকে গুরুত্বপূর্ণ বিয়য়গুলিতে তাঁদের মতামত জানতে চাইবার জন্য বিভিন্ন দলের সভাপতিরা প্রধানমন্ত্রীর এই উদ্যোগের প্রশংসা করেন।
সংসদের অধিবেশন চলার সময় মুলতুবি হয়ে যাওয়া এবং কাজকর্মে ঘনঘন ব্যাঘাত ঘটানোর বিষয়ে বিভিন্ন রাজনৈতিক দলের সভাপতিরা উদ্বেগ প্রকাশ করেন। সংসদের কর্মকুশলতায় এর ফলে প্রভাব পড়ে। সদস্যরা সেই দিনের আলোচিত বিভিন্ন ইস্যুতে তাঁদের মতামত জানানোর সুযোগ থেকে বঞ্চিত হন। এ কারণে সংসদে আলাপ আলোচনার পরিবেশ থাকার বিষয়ে তাঁরা গুরুত্ব দেন। বৈঠকে অংশগ্রহণকারীরা আশা প্রকাশ করেন, যেহেতু সপ্তদশ লোকসভার প্রায় অর্ধেক সদস্যই নবনির্বাচিত, তাই তাঁরা সংসদে গঠনমূলক আলোচনার সুযোগগুলি ব্যবহার করবেন।
এক দেশ এক নির্বাচন প্রসঙ্গে অনেক দলের সভাপতিরা একসঙ্গে বিভিন্ন নির্বাচন পরিচালনার বিষয়টিকে সমর্থন করেন। এই প্রস্তাবটি গুরুত্ব সহকারে বিবেচনা করার বিষয়ে অনেক দল মত প্রকাশ করে। শ্রী নরেন্দ্র মোদী বলেন, এটি একটি নির্দিষ্ট দলের কর্মসূচী নয়। দেশের জন্য গুরুত্বপূর্ণ এই বিষয়ে সব দলের মতামত গুরুত্ব সহকারে বিবেচনা করা হবে। ‘এক দেশ এক নির্বাচন’-এর বিষয়ে প্রধানমন্ত্রী একটি কমিটি গঠন করবেন। এই কমিটি নির্দিষ্ট সময়ে তার পরামর্শ জানাবে।
বিভিন্ন দলের নেতৃবৃন্দ মহাত্মা গান্ধীর জীবন দর্শন সম্পর্কে নতুন প্রজন্মকে জানানোর উপর মতপ্রকাশ করেন। গান্ধীজীর সার্ধ জন্ম শতবার্ষিকী উৎযাপনের পরিসরে এটি প্রাসঙ্গিক বলে তাঁরা মত প্রকাশ করেন। এই উপলক্ষে দেশের উন্নয়নের জন্য কিছু বিষয়ে অঙ্গীকারবদ্ধ হওয়া উচিৎ বলে তাঁরা মনে করেন এবং ২০২২ সালে, স্বাধীনতার ৭৫ বর্ষ পূর্তির মধ্যে সেগুলি পূরণের উপর তাঁরা জোর দেন।
উচ্চাকাঙ্ক্ষী জেলাগুলির উন্নয়নে সব দলগুলি গঠনমূলক মতামতের সঙ্গে নানা পরামর্শও দিয়েছে। শ্রী নরেন্দ্র মোদী বলেন, বিভিন্ন রাজ্যের পিছিয়ে পড়া জেলাগুলিকে উন্নত জেলাগুলির সমকক্ষ করে তুলতে সব রাজ্যের সরকারকে কেন্দ্রের সঙ্গে একযোগে কাজ করতে হবে। এর মাধ্যমেই ২০২২ সালের মধ্যে ‘নতুন ভারত ‘ গঠন করা সম্ভব হবে।
প্রধানমন্ত্রী বিভিন্ন দলের সভাপতিদের আজকের বৈঠকে যোগ দেওয়া এবং গঠনমূলক পরামর্শ জানানোর জন্য ধন্যবাদ জানিয়েছেন। তিনি বলেন দেশের প্রগতি এবং সমৃদ্ধির জন্য আগামী কয়েকবছর ঐতিহাসিক সুযোগ এনে দিয়েছে।
কেন্দ্রীয় স্বরাষ্ট্রমন্ত্রী শ্রী অমিত শাহ্, সড়ক পরিবহন ও মহাসড়ক এবং অতিক্ষুদ্র, ক্ষুদ্র ও মাঝারী উদ্যোগ মন্ত্রী শ্রী নিতিন গড়কড়ি, কৃষি ও কৃষককল্যাণ এবং গ্রামোন্নয়ন ও পঞ্চায়েতিরাজ মন্ত্রী শ্রী নরেন্দ্র সিং তোমর, সামাজিক ন্যায় ও ক্ষমতায়ন মন্ত্রী . শ্রী থাওয়ার চাঁদ গেহলট, সংসদ বিষয়ক এবং কয়লা ও খনি মন্ত্রী শ্রী প্রলহাদ যোশি অন্যান্যদের সঙ্গে এই বৈঠকে উপস্থিত ছিলেন।
CG/CB
(Visitor Counter : 132
প্রধানমন্ত্রীরদপ্তর
প্রধানমন্ত্রী এবং মালদ্বীপের রাষ্ট্রপতির মধ্যে টেলিফোনে বার্তালাপ
নতুন দিল্লি, ২০ এপ্রিল, ২০২০
প্রধানমন্ত্রী শ্রী নরেন্দ্র মোদী আজ টেলিফোনে মালদ্বীপের রাষ্ট্রপতি ইব্রাহিম মোহাম্মদ সোলিহর সাথে কথা বলেছেন।
উভয় নেতা নিজ নিজ দেশে কোভিড-১৯ সংক্রমণের বর্তমান পরিস্থিতি বিষয়ে একে অপরকে জানান।
সার্ক গোষ্ঠীভুক্ত দেশগুলির মধ্যে সম্মিলিত সমন্বয়ের রূপগুলি সক্রিয়ভাবে কার্যকর করার জন্য উভয়েই সন্তোষ প্রকাশ করেন।
মালদ্বীপে ভারতীয় চিকিৎসক দলকে আগে থেকেই কাজে লাগানো হয় এবং ভারত যে প্রয়োজনীয় ওষুধগুলি উপহার স্বরূপ দিয়েছিল, তা দ্বীপ রাষ্ট্রে এই সংক্রমণ বিস্তার নিয়ন্ত্রণে গুরুত্বপূর্ণ ভূমিকা রেখেছে জেনে প্রধানমন্ত্রী সন্তোষ প্রকাশ করেন ।
মহামারী কারণে মালদ্বীপের মতো পর্যটন নির্ভর দেশে অর্থনীতিতে যে বিশেষ সমস্যার সৃষ্টি হয়েছে, তার গুরুত্ব উপলব্ধি করে প্রধানমন্ত্রী মালদ্বীপের রাষ্ট্রপতিকে আশ্বাস দিয়েছেন, কোভিড -১৯এর কারণে সেদেশের স্বাস্থ্য ও অর্থনৈতিক ক্ষেত্রে যে প্রভাব পড়েছে তা দূর করতে ভারত যথাযথ সাহায্য করবে ।
স্বাস্থ্য সঙ্কট থেকে উদ্ভূত বিষয়ের পাশাপাশি দ্বিপাক্ষিক সহযোগিতার অন্যান্য দিকগুলি নিয়ে উভয় দেশের আধিকারিকরা পরস্পরের মধ্যে যোগাযোগ বজায় রেখে চলবেন বলে সহমত পোষণ করেন তাঁরা।
(CG/SS
নির্বাচনকমিশন
দ্বাদশ জাতীয় ভোটার দিবস উদযাপন
নতুন দিল্লি, ২৫শে জানুয়ারী, ২০২২
দেশজুড়ে আজ দ্বাদশ জাতীয় ভোটার দিবস উদযাপিত হয়েছে। এই উপলক্ষ্যে নতুন দিল্লিতে মূল অনুষ্ঠানে প্রধান অতিথি হিসেবে উপস্থিত ছিলেন উপরাষ্ট্রপতি শ্রী এম ভেঙ্কাইয়া নাইডু। তাঁর বার্তায় উপরাষ্ট্রপতি নির্বাচনে ভোটারদের অংশগ্রহণের হার বাড়ানোর জন্য নির্বাচন কমিশনের উদ্যোগের প্রশংসা করেছেন। প্রাক্তণ মুখ্য নির্বাচন কমিশনার শ্রী নবীন চাওলা ও শ্রী সুনীল আরোরা ছাড়াও স্বীকৃত বিভিন্ন রাজনৈতিক দল যেমন౼ সর্বভারতীয় তৃণমূল কংগ্রেস, বহুজন সমাজপার্টি, ভারতীয় জনতা পার্টি, কমিউনিস্ট পার্টি অফ ইন্ডিয়া, ভারতের জাতীয় কংগ্রেস, ন্যাশনাল পিপলস পার্টির মতো রাজনৈতিক দলের প্রতিনিধিরা অনুষ্ঠানে অংশগ্রহণ করেন।
মুখ্য নির্বাচন কমিশনার শ্রী সুশীল চন্দ্র নির্বাচনকে আরো সর্বাঙ্গীন করে তোলার জন্য কমিশনের উদ্যোগের কথা উল্লেখ করেন। ভবিষ্যতে নির্বাচনে যাতে আরো বেশি ভোটদাতা অংশগ্রহণ করেন, তার জন্য কমিশন কাজ করে চলেছে বলে তিনি জানান। কেন্দ্রীয় আইন ও বিচার মন্ত্রী শ্রী কিরেণ রিজিজু অনুষ্ঠানে নির্বাচনী প্রক্রিয়ার বিভিন্ন সংস্কারের কথা জানান। তরুণ যোগ্য নাগরিকরা এখন থেকে বছরে চারবার তাদের নাম নথিভুক্ত করার সুযোগ পাচ্ছেন বলে শ্রী রিজিজু জানিয়েছেন। নির্বাচন কমিশনার শ্রী রাজীব কুমার বলেন, নির্বাচনে অংশগ্রহণকারী সমস্ত প্রার্থী ও রাজনৈতিক দলগুলি যাতে সমান সুযোগ পায় এবং ভোটদাতারা যাতে নির্ভয়ে নির্বাচনী প্রক্রিয়ায় অংশ নিতে পারেন, তার জন্য উপযুক্ত পরিবেশ গড়ে তোলার ক্ষেত্রে নির্বাচন কমিশন দায়বদ্ধ। আরেক নির্বাচন কমিশনার শ্রী অনুপ চন্দ্র পান্ডে জানান, কোনো ভোটার যাতে নির্বাচনী প্রক্রিয়া থেকে বাদ না পড়েন, সেটি নিশ্চিত করতে কমিশন সক্রিয়। নির্বাচন আয়োজন করতে যে সব আধিকারিকরা উল্লেখযোগ্য ভূমিকা নিয়ে থাকেন, তাদের কমিশনের পক্ষ থেকে পুরস্কৃত করা হয়। জাতীয় ভোটার দিবসের ব্রোশিয়রটি দেখার জন্য নিচের লিঙ্কে ক্লিক করুন - https://eci.gov.in/files/file/13975-12th-national-voters-day-best-electoral-practices-awards-2021-2022/
নির্বাচন কমিশন, প্লিজিং টু ভোট – আ – ডিকেডাল জার্নি অফ দ্য ন্যাশনাল ভোটার ডে ইন ইন্ডিয়া এবং ভারতের নির্বাচনী প্রক্রিয়ার ইতিহাস সম্বলিত একটি প্রকাশনা – লিপ অফ ফেইথ : জার্নি অফ ইন্ডিয়ান ইলেকশন নামে দুটি বই প্রকাশ করেছেন। দ্বিতীয় বইটি ডিজিটাল মাধ্যমে পড়তে চাইলে নিচের লিঙ্কে ক্লিক করুন - https://eci.gov.in/files/file/13976-pledging-to-vote-a-decadal-journey-of-the-national-voters%E2%80%99-day-in-india/
অনুষ্ঠানে “আমার ভোট, আমার ভবিষ্যৎ - একটি ভোটের ক্ষমতা” শীর্ষক ভোটার সচেতনতা প্রতিযোগিতার সূচনা করা হয়। গান, শ্লোগান, ভিডিও তৈরি, পোস্টার তৈরি এবং প্রশ্নোত্তর প্রতিযোগিতার মাধ্যমে ভোটারদের মধ্যে সচেতনতা গড়ে তোলা হবে। এবিষয়ে বিস্তারিত জানতে নিচের লিঙ্কে ক্লিক করুন - https://ecisveep.nic.in/contest/
২০১১ সাল থেকে প্রতি বছর ২৫শে জানুয়ারী জাতীয় ভোটার দিবস উদযাপিত হয়। ১৯৫০ সালের এই দিনে ভারতের নির্বাচন কমিশন প্রতিষ্ঠিত হয়েছিল। গণতন্ত্রে প্রতিটি ভোটের গুরুত্ব , ভোটদানে উৎসাহিত করা এবং নতুন ভোটারদের নাম নথিভুক্ত করার মতো গুরুত্বপূর্ণ বিষয় তুলে ধরাই জাতীয় ভোটার দিবসের মূল উদ্দেশ্য।
CG/CB/SFS
(Visitor Counter : 170
প্রতিরক্ষামন্ত্রক
ভারতীয় নৌ-বাহিনী পোর্ট ব্লেয়ারে কোভিড-১৯ মোকাবিলায় সাহায্য করছে
নয়াদিল্লি, ১২ এপ্রিল, ২০২০
কোভিড-১৯ সঙ্কটকালে আর্ত মানুষের কাছে পৌঁছতে নৌ-সেনাঘাঁটি উৎকর্ষ এবং মেটেরিয়াল অর্গানাইজেশন পোর্ট ব্লেয়ারে খাদ্য বিতরণের কাজ শুরু করেছে। নৌ-সেনাঘাঁটি উৎকর্ষ এই সেনাঘাঁটির পরিকাঠামো উন্নয়নের কাজে যুক্ত ১৫৫ জন শ্রমিকের জন্য খাদ্য বিতরণ শিবিরের আয়োজন করেছে। বর্তমানে এই শ্রমিকরা সেনাঘাঁটির কাছেই রয়েছেন।
এদিকে নৌ-সেনাবাহিনীর একটি দল বনবাসী কল্যাণ আশ্রমে গিয়ে সেখানকার শিশু ও কর্মীদের জন্য রান্না করা ও শুকনো খাবার বিতরণ করেন। উল্লেখ করা যেতে পারে, বনাবাসী কল্যাণ আশ্রম একটি অলাভজনক সংস্থা। এই আশ্রমের পক্ষ থেকে আদিবাসী শিশুদের অন্ন ও বাসস্থানের সংস্থান করা হয়। নৌ-বাহিনীর এই দলটি কোভিড-১৯ সম্পর্কে আশ্রমের শিশু ও কর্মীদের সচেতন করার পাশাপাশি ভাইরাস সংক্রমণ প্রতিরোধে লকডাউন মেনে চলার ব্যাপারে সকলকে সতর্ক করেন।
(CG/BD/SB
দক্ষতাউন্নয়নওশিল্পোদ্যোগমন্ত্রক
প্রধানমন্ত্রী কৌশল বিকাশ যোজনার আওতায় ৭৩ লক্ষ ৪৭ হাজার প্রার্থীকে প্রশিক্ষণ দেওয়া হয়েছে
নয়াদিল্লি, ৩ ফেব্রুয়ারি, ২০২০
দক্ষ ভারত প্রচারাভিযানের আওতায় দক্ষতা উন্নয়ন এবং শিল্পোদ্যোগ মন্ত্রকের উদ্যোগে দেশের ১ কোটি যুবক-যুবতীকে প্রধানমন্ত্রী কৌশল বিকাশ যোজনার আওতায় প্রশিক্ষিত করে তোলার লক্ষ্য নেওয়া হয়েছে। ২০১৬-২০২০-র এই প্রকল্পের আওতায় স্বল্পমেয়াদি এবং দীর্ঘমেয়াদি প্রশিক্ষণ চালু করা হয়েছে। বিভিন্ন শিল্পক্ষেত্রে বেকার যুবক-যুবতীদের কর্মসংস্থানের উদ্দেশ্যেই এই প্রকল্প চালু করা হয়।
প্রধানমন্ত্রী কৌশল বিকাশ যোজনার আওতায় ৭৩ লক্ষ ৪৭ হাজার ৭৮ জন প্রার্থীকে প্রশিক্ষণ দেওয়া হয়েছে। এর মধ্যে পশ্চিমবঙ্গের ২ লক্ষ ৯৬ হাজার ৯২ জন প্রার্থী প্রশিক্ষণ নিয়েছেন।
লোকসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় দক্ষতা উন্নয়ন ও শিল্পোদ্যোগ মন্ত্রী শ্রী আর কে সিং।
CG/SS/DM
(Visitor Counter : 87
স্বরাষ্ট্র মন্ত্রক
মোদী সরকার পরিযায়ী এবং পুনর্বাসিত ব্যক্তিদের জন্য ত্রাণ ও পুনর্বাসন কর্মসূচির আওতায় সাতটি উপ-কর্মসূচি ২০২১-২২ থেকে ২০২৫-২৬ পর্যন্ত চালু রাখার প্রস্তাব অনুমোদন করেছে
এই কর্মসূচি চালিয়ে যেতে মোট বরাদ্দের পরিমাণ ১,৪৫২ কোটি টাকা
নয়াদিল্লি, ২ মার্চ, ২০২২
মোদী সরকার পরিযায়ী এবং পুনর্বাসিত ব্যক্তিদের ব্যক্তিদের জন্য ত্রাণ ও পুনর্বাসন কর্মসূচির আওতায় সাতটি উপ-কর্মসূচি ২০২১-২২ থেকে ২০২৫-২৬ পর্যন্ত চালু রাখার প্রস্তাব অনুমোদন করেছে। চার বছর মেয়াদি এই কর্মসূচি খাতে বরাদ্দের পরিমাণ ১,৪৫২ কোটি টাকা। কেন্দ্রীয় স্বরাষ্ট্র মন্ত্রী শ্রী অমিত শাহের নেতৃত্বে স্বরাষ্ট্র মন্ত্রকের মাধ্যমে এই কর্মসূচির সুযোগ-সুবিধা সুফলভোগীদের কাছে পৌঁছে দেওয়া হবে।
পরিযায়ী এবং পুনর্বাসিত যেসব ব্যক্তিকে ক্ষতির সম্মুখীন হতে হয়েছে, তাঁদের জন্য এই কর্মসূচি উপার্জনের সুযোগ করে দেওয়ার পাশাপাশি আর্থিক কর্মকাণ্ডের মূলস্রোতে যুক্ত করতেও সাহায্য করবে।
সরকার বিভিন্ন সময় একাধিক কর্মসূচি শুরু করেছে। এই সাতটি উপ-কর্মসূচি নিম্নলিখিত ক্ষেত্রে সহায়তা দিয়ে থাকে :পাকিস্তান অধিকৃত জম্মু ও কাশ্মীর এবং ছম্ব-এ বাস্তুচ্যুত পরিবারগুলিকে ত্রাণ ও পুনর্বাসন,শ্রীলঙ্কায় তামিল শরণার্থীদের ত্রাণ সহায়তা,ত্রিপুরায় ত্রাণ শিবিরে থাকা ব্রু সম্প্রদায়ের মানুষদের ত্রাণ সহায়তা,১৯৮৪-র শিখ বিরোধী দাঙ্গায় ক্ষতিগ্রস্তদের ত্রাণ,সন্ত্রাসবাদ, উগ্রপন্থা, সাম্প্রদায়িক / চরম বামপন্থাজনিত হিংসার ঘটনা এবং ভারতীয় ভূখণ্ডে সীমান্ত পারের গোলাগুলি তথা মাইন / আইইডি বিস্ফোরণে হতাহত মানুষ সহ জঙ্গি হানায় ক্ষয়ক্ষতির শিকার অসামরিক ব্যক্তিদের পরিবারগুলিকে আর্থিক সহায়তা ও অন্যান্য সুযোগ-সুবিধা,কেন্দ্রীয় তিব্বতী ত্রাণ সমিতি -কে অনুদান সহায়তা,বাংলাদেশের তৎকালীন ভারতীয় ছিটমহল থেকে ফেরত আসা ৯২২ জনের পুনর্বাসন এবং পশ্চিমবঙ্গের কোচবিহার জেলায় তৎকালীন বাংলাদেশী ৫১টি ছিটমহলের পরিকাঠামোর উন্নয়নের জন্য পশ্চিমবঙ্গ সরকারকে অনুদান সহায়তা দেওয়া হচ্ছে।
CG/BD/DM/
(Visitor Counter : 129
স্বাস্থ্যওপরিবারকল্যাণমন্ত্রক
মহারাষ্ট্র, কর্ণাটক, পাঞ্জাব, মধ্য প্রদেশ, গুজরাট, কেরালা, তামিলনাড়ু ও ছত্তিশগড়ে দৈনিক আক্রান্তের সংখ্যা ক্রমবর্ধমান
দেশে ৬ কোটির বেশি টিকাকরণ
নতুন দিল্লি, ২৯ মার্চ, ২০২১
মহারাষ্ট্র, কর্ণাটক, পাঞ্জাব, মধ্য প্রদেশ, গুজরাট, কেরালা, তামিলনাড়ু ও ছত্তিশগড় -- এই ৮টি রাজ্যে দৈনিক কোভিড-এ আক্রান্তের সংখ্যা ক্রমশ বাড়ছে। দেশে মোট আক্রান্তের ৮৪.৫ শতাংশই এই আটটি রাজ্যে। গত ২৪ ঘণ্টায় নতুন আক্রান্তের সংখ্যা ৬৮,০২০। মহারাষ্ট্রে সর্বাধিক ৪০,৪১৪ জন আক্রান্ত হয়েছেন। কর্ণাটকে আক্রান্তের সংখ্যা ৩,০৮২। অন্যদিকে, পাঞ্জাবে নতুন করে আক্রান্ত হয়েছেন ২,৮৭০ জন।
উপরোক্ত আটটি রাজ্য বাদে দিল্লি ও রাজস্থানেও কোভিডে আক্রান্তের সখ্যা ক্রম বর্ধমান। দেশে আজ সুস্পষ্টভাবে করোনায় আক্রান্তের সংখ্যা ৫ লক্ষ ২১ হাজার ৮০৮। দেশে মোট করোনায় আক্রান্তের মধ্যে এই হার কেবল ৪.৩৩ শতাংশ। অবশ্য গত ২৪ ঘণ্টায় সুস্পষ্টভাবে করোনায় আক্রান্তের সংখ্যা ৩৫,৪৯৮টি কমেছে।
দেশে সুস্পষ্টভাবে মোট করোনায় আক্রান্তের ৮০.১৭ শতাংশই মহারাষ্ট্র, কেরালা, পাঞ্জাব, কর্ণাটক ও ছত্তিশগড়ের বাসিন্দা। অন্যদিকে, ১৭টি রাজ্য/কেন্দ্রশাসিত অঞ্চলে প্রতি ১০ লক্ষে আক্রান্তের সংখ্যা জাতীয় গড় ৮,৭২৪-এর তুলনায় কম। অবশ্য ১৯টি রাজ্য/কেন্দ্রশাসিত অঞ্চলে প্রতি ১০ লক্ষে আক্রান্তের সংখ্যা জাতীয় গড়ের তুলনায় বেশি।
দেশে কোভিড টিকাকরণ অভিযানের আওতায় ৬ কোটির বেশি টিকা দেওয়া হয়েছে। আজ সকাল ৭টা পর্যন্ত প্রাথমিক তথ্য অনুযায়ী ৬ কোটি ৫ লক্ষ ৩০ হাজার ৪৩৫টি টিকার ডোজ দেওয়া হয়েছে। এর মধ্যে ৮১ লক্ষ ৫৬ হাজার ৯৯৭ জন স্বাস্থ্য কর্মী প্রথম ডোজ, ৫১ লক্ষ ৫৮ হাজার ৬৫ জন স্বাস্থ্য কর্মী দ্বিতীয় ডোজ পেয়েছেন। করোনার বিরুদ্ধে লড়াইয়ে অগ্রভাগে থাকা ৮৯ লক্ষ ১২ হাজার ১১৩ জন কর্মী প্রথম ডোজ এবং ৩৬ লক্ষ ৯২ হাজার ১৩৬ জন কর্মী দ্বিতীয় ডোজ পেয়েছেন। অন্যদিকে, ৪৫ বছরের বেশি বয়সী সুনির্দিষ্ট উপসর্গ বিশিষ্ট ৬৭ লক্ষ ৩১ হাজার ২২৩ জন সুফলভোগী এবং ৬০ বছরের বেশি বয়সী ২ কোটি ৭৮ লক্ষ ৫৯ হাজার ৯০১ জন সুফলভোগী প্রথম ডোজ পেয়েছেন।
দেশে এখনও পর্যন্ত মোট টিকাকরণের ৬০ শতাংশই দেওয়া হয়েছে ৮টি রাজ্যে। টিকাকরণ অভিযানের ৭২ তম দিনে  ২ লক্ষ ৬০ হাজার ৬৫৩টি টিকার ডোজ দেওয়া হয়েছে। এর মধ্যে ২ লক্ষ ১৮ হাজার ৭৯৮ জন সুফলভোগী টিকার প্রথম ডোজ এবং ৪১ হাজার ৮৫৫ জন সুফলভোগী দ্বিতীয় ডোজ পেয়েছেন।
দেশে আজ করোনায় সুস্থতার সংখ্যা ১ কোটি ১৩ লক্ষ ৫৫ হাজার ৯৯৩। জাতীয় স্তরে সুস্থতার হার ৯৪.২৩ শতাংশ। দেশে গত ২৪ ঘণ্টায় ৩২ হাজার ২৩১ জন আরোগ্য লাভ করেছেন। মহারাষ্ট্রেই একদিনেই সুস্থ হয়েছেন ১৭ হাজার ৮৭৪ জন।
দেশে গত ২৪ ঘণ্টায় করোনায় ২৯২ জনের মৃত্যু হয়েছে। এর মধ্যে ৮১.৭৯ শতাংশই মারা গেছেন সাতটি রাজ্যে। মহারাষ্ট্রে একদিনেই সর্বাধিক ১০৮ জনের মৃত্যু হয়েছে। পাঞ্জাবে মারা গেছেন ৬৯ জন।
এদিকে, ১৮টি রাজ্য/কেন্দ্রশাসিত অঞ্চলে প্রতি ১০ লক্ষে মৃত্যুর সংখ্যা জাতীয় গড় ১১৭-র তুলনায় কম। একইভাবে ১৮টি রাজ্য ও কেন্দ্রশাসিত অঞ্চলে প্রতি ১০ লক্ষে মৃত্যুর সংখ্যা জাতীয় গড়ের তুলনায় বেশি।
কোভিড-১৯ এ গত ২৪ ঘণ্টায় ১৫টি রাজ্য/কেন্দ্রশাসিত অঞ্চল থেকে মৃত্যুর খবর নেই। এই রাজ্য/কেন্দ্রশাসিত অঞ্চলগুলির মধ্যে রয়েছে – আসাম, উত্তরাখণ্ড, ওড়িশা, পণ্ডিচেরী, লাদাখ, লাক্ষাদ্বীপ, মণিপুর, ত্রিপুরা, সিকিম, মিজোরাম, আন্দামান ও নিকোবর দ্বীপপুঞ্জ, অরুণাচল প্রদেশ প্রভৃতি।
কৃষিমন্ত্রক
অসম, মেঘালয়, লাদাখ ও জম্মু-কাশ্মীরে, ‘প্রধানমন্ত্রী কিষাণ সম্মান নিধি’  প্রকল্পের সুবিধাভোগীদের আধার সংযুক্তিকরণের সময়সীমা ১ এপ্রিল ২০২০ থেকে আগামী ১ বছর বৃদ্ধির সিদ্ধান্ত অনুমোদন কেন্দ্রীয় মন্ত্রিসভার
নতুন দিল্লি, ২২ এপ্রিল, ২০২০
প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভার আজকের বৈঠকে অসম এবং মেঘালয় ও লাদাখ ও জম্মু-কাশ্মীর কেন্দ্রশাসিত অঞ্চলের ‘প্রধানমন্ত্রী কিষাণ সম্মান নিধি’  প্রকল্পের সুবিধাভোগীদের জন্য আধার সংযুক্তিকরণের সময়সীমা ৩১ মার্চ ২০২১ পর্যন্ত বৃদ্ধির প্রস্তাব অনুমোদন করা হয়েছে।
প্রধানমন্ত্রী, ২৪ ফেব্রুয়ারী ২০১৯ এ এই প্রকল্পটি চালু করেন। দেশের সমস্ত কৃষক পরিবার, যাদের কাছে কৃষিযোগ্য জমি রয়েছে, তাঁরা প্রতি ৪ মাস অন্তর ২০০০ টাকা অর্থাৎ বছরে মোট ৬০০০ টাকা পাবেন। ২০১৮-র ১ ডিসেম্বর এই প্রকল্প কার্যকর হয়। ২০১৯-এর পয়লা ডিসেম্বর এক নির্দেশিকায় জানানো হয়, রাজ্য সরকার এবং কেন্দ্রশাসিত অঞ্চলের প্রশাসনকে পিএম-কিষাণ পোর্টালে উপভোক্তাদের আধার সংযুক্তিকরণ করতে হবে। তবে, জম্মু-কাশ্মীর, লাদাখ, অসম এবং মেঘালয়ে আধারের কাজ খুব কম হওয়ায় এই রাজ্যগুলিতে ৩১ মার্চ ২০২০ পর্যন্ত ছাড় দেওয়া হয়।
পরিস্থিতি বিচার করে সিদ্ধান্ত নেওয়া হয়েছে, যে অসম, মেঘালয়, লাদাখ এবং জম্মু-কাশ্মীরের উপভোক্তাদের আধার সংযুক্তিকরণের কাজটি অসমাপ্ত থাকার দরুন তাঁরা যাতে এই প্রকল্পের সুবিধে থেকে বঞ্চিত না হন, সেই কারণে এই দুই রাজ্য এবং কেন্দ্রশাসিত অঞ্চলগুলির জন্য সময়সীমা বাড়ানো হয়েছে। গত ৮ই এপ্রিল অসমের ২৭,০৯,৫৮৬ জন, মেঘালয়ের ৯৮,৯১৫ জন এবং লাদাখ ও জম্মু-কাশ্মীরের ১০,০১,৬৬৮ জন সুবিধেভোগী কৃষক এই প্রকল্পের প্রথম কিস্তির টাকা পেয়েছেন।
CG/CB/SFS
(Visitor Counter : 67
মন্ত্রিসভারঅর্থনৈতিকবিষয়সংক্রান্তকমিটি
বিদ্যালয়গুলিতে মধ্যাহ্নকালীন আহার সংক্রান্ত জাতীয় কর্মসূচিতে সংশোধন আনার বিষয়ে অনুমোদন দিল কেন্দ্রীয় মন্ত্রিসভা
নয়াদিল্লি, ১৯ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে অর্থনৈতিক বিষয়ক ক্যাবিনেট কমিটি আজ মধ্যাহ্নকালীন আহার প্রকল্পের অন্তর্গত নিয়ম-নীতিগুলি সংশোধনের প্রস্তাব অনুমোদন করেছে। ২০১৯ – ২০ সালের জন্য এই প্রকল্পে ১২,০৫৪ কোটি টাকা বরাদ্দ করা হয়েছে। এর সঙ্গে রয়েছে – খাদ্য ও গণবন্টন দপ্তর-চালিত প্রায় ৮ হাজার কোটি টাকার ভর্তুকি। সংশোধিত বিভিন্ন নিয়ম-নীতি এবং নতুন পন্থা-পদ্ধতি ঐ প্রকল্পের কার্যক্ষমতা বাড়িয়ে দেবে।
১) মুদ্রাস্ফীতি সূচকের সঙ্গে সংযুক্ত করা হবে রান্নার খরচের বার্ষিক বৃদ্ধি। প্রতি স্কুল দিবস অনুযায়ী শিশু পিছু রান্নার খরচ ৪.৩৫ টাকা এবং ৬.৫১ টাকা পর্যন্ত বাড়ানোর কথা বলা হয়েছে। এরফলে, রান্নার খরচ বেড়ে যাবে ৩৬১ কোটি টাকা।
২) উত্তর-পূর্বাঞ্চলের রাজ্য ও হিমালয় সংলগ্ন রাজ্যগুলি ছাড়া পরিবহণের খরচ ক্যুইন্টাল পিছু ৭৫ টাকা থেকে বাড়িয়ে ১৫০ টাকা প্রস্তাব রাখা হয়েছে।
৩) ব্যবস্থাপনা, নজরদারি এবং মূল্যায়নের হার মোট অনুমোদনযোগ্য আবর্তক সহায়তার ২ শতাংশ থেকে বাড়িয়ে ৩ শতাংশ করার কথা বলা হয়েছে।
৪) রান্নাঘরের সরঞ্জামের জন্য সহায়তার হার স্কুল পিছু ৫ হাজার টাকা থেকে বাড়িয়ে ১০ হাজার টাকা থেকে ২৫ হাজার টাকার মধ্যে করার কথা বলা হয়েছে তালিকার ভিত্তিতে।
৫) ১০ বছরেরও বেশি পুরনো রান্নাঘর মেরামতের জন্য ১০ হাজার টাকা দেওয়ার ব্যবস্থা চালু করা হয়েছে।
৬) খাদ্যবস্তুর উৎকর্ষতা বাড়ানোর জন্য বরাদ্দ হয়েছে ৫০ কোটি টাকা। এর ফলে, ছাত্রছাত্রীদের মধ্যে রক্তাল্পতা এবং অন্যান্য পুষ্টিগত অভাব কমিয়ে আনা সম্ভব হবে। বিদ্যালয়গুলিতে ‘কিচেন গার্ডেন’ গড়ে তোলার ব্যাপারে ছাত্রছাত্রীদের আগ্রহী করে তোলার ওপরেও জোর দেওয়া হচ্ছে।
৭) নতুন ধরণের মধ্যস্থতা বা ব্যবস্থার জন্য রাজ্য ও কেন্দ্রশাসিত অঞ্চলগুলি যাতে বার্ষিক কর্মপরিকল্পনা এবং বাজেটের ৫ শতাংশ ব্যবহার করতে পারে, তার জন্য নিয়ম-নীতি শিথিল করা হয়েছে মানবসম্পদ বিকাশ মন্ত্রকের কাছ থেকে পূর্ব অনুমোদনের সাপেক্ষে।
২
৮) শিশু জন্ম, বিবাহ বা ছাত্রছাত্রীদের জন্মদিন পালনের অঙ্গ হিসাবে ‘তিথি ভোজন’ বা সমাজের অংশগ্রহণের মতো ব্যবস্থার কথা বলা হয়েছে মধ্যাহ্নকালীন আহার প্রকল্পে আলাদাভাবে চাঁদা দিয়ে।
৯) খাদ্য তালিকায় নতুনত্ব আনার জন্য ব্লক, জেলা এবং রাজ্যস্তরে রান্নার প্রতিযোগিতার ব্যবস্থা করা হয়েছে।
১০) মধ্যাহ্নকালীন আহারের জন্য মজুত খাদ্য ভাণ্ডার থেকে ডাল সংগ্রহ – রাজ্য ও কেন্দ্রশাসিত অঞ্চলগুলি স্থানীয় মানুষের রুচি অনুযায়ী কেন্দ্রীয় মজুত ভাণ্ডার থেকে ডাল সংগ্রহ করতে পারবে।
১১) উপস্থিতির ওপর নজরদারি – প্রযুক্তি-ভিত্তিক স্বয়ংক্রিয় নজরদারি ব্যবস্থা রূপায়ণের জন্য রাজ্য ও কেন্দ্রশাসিত অঞ্চলগুলির সঙ্গে কেন্দ্রীয় মানবসম্পদ বিকাশ মন্ত্রক একযোগে কাজ করছে, যার ফলে, স্কুলগুলি থেকে মধ্যাহ্নকালীন আহারে হাজিরা সংক্রান্ত তথ্য সংগ্রহ করা সম্ভব হবে।
১২) সকল রাজ্য ও কেন্দ্রশাসিত অঞ্চলকে সামাজিক বিভিন্ন সংস্থা, যেমন – জেল, মন্দির এবং গুরুদ্বার-কে মধ্যাহ্নকালীন আহার প্রকল্পে সংযুক্ত করার পরামর্শ দেওয়া হয়েছে।
প্রসঙ্গত, মধ্যাহ্নকালীন আহার প্রকল্পের আওতায় দেশের ১১.৪ লক্ষ স্কুলের ১২ কোটি শিশু রয়েছে।
কেন্দ্রীয় সরকার এই প্রকল্প রূপায়ণের জন্য ১৭,৬০০ কোটি টাকা ব্যয় করছে, যার মধ্যে খাদ্যশস্যের জন্য প্রায় ৭,৬০০ কোটি টাকা ভর্তুকির ব্যবস্থা করা হয়েছে।
CG/SSS/SB
(Visitor Counter : 177